HTECH พุ่ง 8% โบรกฯมองส่งออกอิเล็กฯโต จ่อรับงาน EV ดันเป้ารายได้ปีนี้เด่น
HTECH บวก 8% โบรกฯมองส่งออกอิเล็กทรอนิกส์โต ดีมานด์ฟื้นรับบาทอ่อนค่าหนุน เล็งงานยานยนต์ EV เข้า ดันเป้ารายได้ปีนี้โต 7% แนะนำ “ซื้อ” ราคาเป้าหมาย 7.40 บ.
29 ก.ค. 2564

ผู้สื่อข่าวรายงานว่าวันนี้ (29 ก.ค. 2564) ราคาหุ้นบริษัท แฮลเซี่ยน เทคโนโลยี่ จำกัด (มหาชน) หรือ HTECH ณ เวลา 16.22 น. อยู่ที่ระดับ 7.00 บาท เพิ่มขึ้น 0.50 บาท หรือ 7.69% โดยทำจุดสูงสุดที่ 7.00 บาท และทำจุดต่ำสุดที่ 6.50 บาท ด้วยมูลค่าการซื้อขาย 116.40 ล้านบาท

บริษัทหลักทรัพย์ เคทีบีเอสที จำกัด (มหาชน) ได้ระบุในบทวิเคราะห์ โดยประเมินต่อหุ้น HTECH ว่าด้วยเรื่องตัวเลขส่งออกสินค้ากลุ่มอิเล็กทรอนิกส์โตต่อเนื่อง สะท้อน Demand โลกที่ฟื้นตัวซึ่งบริษัทฯได้ประโยชน์เต็มที่ หนุนด้วยค่าเงินบาทที่อ่อนค่า นอกจากนี้รอรับงานยานยนต์ EV โดยบริษัทฯมีเครื่องจักรและทักษะในการรับงานตัดชิ้นส่วนที่อาศัยความชำนาญและแม่นยำสูง ซึ่งคาดมาร์จิ้นดี อีกทั้งรายได้ยังมี Upside จากการขยายกำลังการผลิตที่อเมริกาและเวียดนาม ส่วนเป้าปี 2564 ผู้บริหารมองโตอย่างน้อย 7% เทียบจากช่วงเดียวกันของปีก่อน ยังคงแนะนำ “ซื้อ” ราคาเป้าหมาย 7.40 บาท 